**Συνοπτικές Οδηγίες**

**[βασισμένες στην Αριθμ. Δ1/ΓΠ.οικ. 18551/31-3-2022 ΚΥΑ (Β 1539)]**

* Ο προληπτικός διαγνωστικός έλεγχος νόσησης από τον κορωνοϊό COVID-19 με self test είναι υποχρεωτικός για το σύνολο των μαθητών/τριών
* Διενεργείται μία (1) φορά πριν από την Τρίτη κάθε σχολικής εβδομάδας

Μέτρα για άτομα με επιβεβαιωμένη νόσο COVID-19

 Ο/Η μαθητής/τρια ή το μέλος του προσωπικού που είναι επιβεβαιωμένο κρούσμα COVID-19, πρέπει να απομακρυνθεί από το σχολείο και **να παραμείνει σε απομόνωση για τουλάχιστον πέντε (5) ημέρες** από την ημέρα του θετικού εργαστηριακού διαγνωστικού ελέγχου.

**ΕΠΙΣΤΡΟΦΗ ΣΤΟ ΣΧΟΛΕΙΟ**

Ο μαθητής/τρια ή ο ενήλικας μπορεί να επιστρέψει στο σχολείο μετά την παρέλευση τουλάχιστον πέντε (5) ημερών απομόνωσης, εάν δεν υπάρχουν συμπτώματα ή τα συμπτώματα μετά το πενθήμερο βελτιώνονται, με πλήρη υποχώρηση του πυρετού για ένα 24ωρο χωρίς την χρήση αντιπυρετικών, υπό τις εξής προϋποθέσεις:

α) Οι μαθητές/τριες και τα εμβολιασμένα ή με ιστορικό νόσησης εντός του τελευταίου τριμήνου μέλη του προσωπικού εφόσον την έκτη το self test είναι αρνητικό.

β) Τα μη εμβολιασμένα ή χωρίς ιστορικό νόσησης εντός του τελευταίου τριμήνου μέλη του προσωπικού εφόσον την έκτη μέρα το rapid test είναι αρνητικό.

 Οι μαθητές άνω των 12 ετών, καθώς και τα μέλη του προσωπικού που επιστρέφουν στο σχολείο υποχρεωτικά για τουλάχιστον πέντε (5) ημέρες ακόμα χρησιμοποιούν μάσκα υψηλής αναπνευστικής προστασίας (N95 ή ΚΝ95 ή FFP2) ή διπλή μάσκα.

Εάν μετά την παρέλευση του πενθημέρου το self test ή το rapid test είναι θετικά ή συνεχίζει ο πυρετός χωρίς άλλα συμπτώματα, η απομόνωση εντός οικίας παρατείνεται. Στην περίπτωση ασθενών με πολύ σοβαρή νόσο ή ανοσοκαταστολή μπορεί το απαιτούμενο διάστημα από την έναρξη των συμπτωμάτων να φθάσει 20 ημέρες, σύμφωνα με την γνώμη του θεράποντος ιατρού.

**ΟΡΙΣΜΟΣ ΣΤΕΝΩΝ ΕΠΑΦΩΝ**

α) Οι μαθητές/τριες που ανήκουν στο ίδιο τμήμα με μαθητή/τρια που είναι επιβεβαιωμένο κρούσμα COVID-19 και συνυπήρξαν μαζί του στη σχολική τάξη κατά το σαρανταοκτάωρο πριν την έναρξη των συμπτωμάτων του ή έως και δέκα (10) ημέρες μετά από αυτήν.

β) Οι μαθητές/τριες που ανήκουν σε διαφορετικό τμήμα από μαθητή/τρια που είναι επιβεβαιωμένο κρούσμα COVID-19 αλλά παρακολούθησαν μαζί του μάθημα/μαθήματα στην ίδια αίθουσα (π.χ. φροντιστηριακό μάθημα, ξένη γλώσσα κ.λπ.) κατά το σαρανταοκτάωρο πριν την έναρξη των συμπτωμάτων ή έως και δέκα (10) ημέρες μετά από αυτήν, εφόσον η κοινή παρακολούθηση μαθημάτων διήρκεσε τουλάχιστον 2 (δύο) διδακτικές ώρες, έστω και όχι συνεχόμενα.

γ) Οι μαθητές/τριες που στο τμήμα τους δίδαξε εκπαιδευτικός που είναι επιβεβαιωμένο κρούσμα COVID-19 κατά το σαρανταοκτάωρο πριν την έναρξη των συμπτωμάτων του ή έως και δέκα (10) ημέρες μετά από αυτήν, καθώς και οι εκπαιδευτικοί που δίδαξαν σε τμήμα με μαθητή/τρια, που είναι επιβεβαιωμένο κρούσμα COVID-19 κατά το σαρανταοκτάωρο πριν την έναρξη των συμπτωμάτων του ή έως και δέκα (10) ημέρες μετά από αυτήν, εφόσον η διδασκαλία διήρκεσε τουλάχιστον δύο (2) διδακτικές ώρες, έστω και όχι συνεχόμενα.

δ) Μαθητής/τρια ή μέλος του εκπαιδευτικού και λοιπού προσωπικού που είχε επαφή πρόσωπο μεπρόσωπο με επιβεβαιωμένο κρούσμα COVID-19 κατά το σαρανταοκτάωρο πριν την έναρξη των συμπτωμάτων του ή έως και δέκα (10) ημέρες μετά από αυτήν σε απόσταση μικρότερη του 1,5 μέτρου, για χρονικό διάστημα δεκαπέντε (15) λεπτών και άνω και χωρίς σωστή χρήση μάσκας εκ μέρους ενός από τους δυο ή εκ μέρους και των δύο, σε εσωτερικό ή εξωτερικό χώρο του σχολείου, περιλαμβανομένου και του διαλείμματος, του μαθήματος γυμναστικής ή άλλης δραστηριότητας.

ε) Μαθητής/τρια ή μέλος του εκπαιδευτικού και λοιπού προσωπικού που είχε άμεση σωματική επαφή με επιβεβαιωμένο κρούσμα COVID-19 (με ή χωρίς συμπτώματα) κατά την περίοδο μεταδοτικότητας.

στ) Μαθητής/τρια ή μέλος του εκπαιδευτικού ή λοιπού προσωπικού που είχε επαφή με αναπνευστικές ή άλλες σωματικές εκκρίσεις επιβεβαιωμένου κρούσματος COVID-19 (με ή χωρίς συμπτώματα) κατά την περίοδο μεταδοτικότητας χωρίς να έχουν ληφθεί τα απαραίτητα μέτρα προφύλαξης.

ζ) Οι μαθητές/τριες και τα μέλη του εκπαιδευτικού ή λοιπού προσωπικού που κατά το σαρανταοκτάωρο πριν την έναρξη των συμπτωμάτων κινήθηκαν προς ή από το σχολείο μαζί με το επιβεβαιωμένο κρούσμα στο ίδιο σχολικό λεωφορείο, στο ίδιο ταξί ή ανάλογο ιδιωτικό μεταφορικό μέσο.

**ΔΙΑΧΕΙΡΙΣΗ ΣΤΕΝΩΝ ΕΠΑΦΩΝ**

**Ανεμβολίαστοι μαθητές**: Εκτός του 1 self test του κανονικού ελέγχου, 2 rapid tests και 1 επιπλέον self test στο διάστημα των 5 ημερών με την εξής σειρά:

|  |  |  |  |  |
| --- | --- | --- | --- | --- |
| 0/1η ημέρα | 2η ημέρα | 3η ημέρα | 4η ημέρα | 5η ημέρα |
| rapid test | \* | self test | \* | rapid test |

\*Το self test του κανονικού ελέγχου μπορεί να πραγματοποιηθεί την 2η ή την 4η ημέρα

**Ανεμβολίαστοι εκπαιδευτικοί**: Εκτός των 2 rapid tests του κανονικού ελέγχου, 2 επιπλέον rapid tests και 1 self test στο διάστημα των 5 ημερών με την εξής σειρά:

|  |  |  |  |  |
| --- | --- | --- | --- | --- |
| 0/1η ημέρα | 2η ημέρα | 3η ημέρα | 4η ημέρα | 5η ημέρα |
| rapid test | rapid testκανονικού ελέγχου | self test | rapid testκανονικού ελέγχου | rapid test |

Ως ημέρα 0 υπολογίζεται η ημέρα της τελευταίας επαφής με το επιβεβαιωμένο κρούσμα.

**Πλήρως εμβολιασμένοι ή νοσήσαντες εντός του τελευταίου τριμήνου μαθητές/εκπαιδευτικοί:**

1 self test, επιπλέον του 1 υποχρεωτικού ανά εβδομάδα self test. Τα 2 self tests διενεργούνται την 0/1η ημέρα και 5η ημέρα μετά την τελευταία επαφή τους το κρούσμα.

**ΔΙΑΧΕΙΡΙΣΗ ΣΤΕΝΩΝ ΕΠΑΦΩΝ ΕΠΙΒΕΒΑΙΩΜΕΝΟΥ ΚΡΟΥΣΜΑΤΟΣ COVID 19 ΕΚΤΟΣ ΣΧΟΛΙΚΟΥ ΠΛΑΙΣΙΟΥ**

α) Για τους μη εμβολιασμένους μαθητές, στην περίπτωση που είναι στενές επαφές επιβεβαιωμένου κρούσματος ατόμου με το οποίο διαβιούν κάτω από την ίδια στέγη, ακολουθείται η διαδικασία της πενθήμερης απομόνωσης από την τελευταία επαφή με το κρούσμα και αποφυγής επαφής με άλλα άτομα. Την 5η ημέρα από την τελευταία επαφή με το κρούσμα υποβάλλονται σε self test και εφόσον το αποτέλεσμα αυτού είναι αρνητικό, επιστρέφουν στις σχολικές δραστηριότητες την έκτη (6η) ημέρα, υπό την προϋπόθεση πάντοτε ότι δεν υπάρχουν συμπτώματα ή τα συμπτώματα μετά το πενθήμερο βελτιώνονται με πλήρη υποχώρηση του πυρετού για ένα 24ωρο χωρίς την χρήση αντιπυρετικών.

β) Οι εμβολιασμένοι ή νοσήσαντες μαθητές/τριες, στην περίπτωση που είναι στενές επαφές επιβεβαιωμένου κρούσματος ατόμου με το οποίο διαβιούν κάτω από την ίδια στέγη, δεν παραμένουν σε απομόνωση και συνεχίζουν κανονικά τις δραστηριότητές τους, υπό τις εξής προϋποθέσεις:

(1) εάν είναι 12 ετών και άνω, χρήση μάσκας υψηλής αναπνευστικής προστασίας (N95 ή ΚΝ95 ή FFP2) ή διπλής μάσκας για δέκα (10) τουλάχιστον ημέρες από την τελευταία επαφή με το κρούσμα και

(2) διενέργεια 3 self tests σε διάστημα 5 ημερών, και συγκεκριμένα τις ημέρες 0/1, 3 και 5 μετά την τελευταία επαφή με το επιβεβαιωμένο κρούσμα.

γ) Για τα μέλη του προσωπικού που είναι εμβολιασμένα και με ενισχυτική δόση, ή με δύο (2) δόσεις τους τελευταίους έξι (6) μήνες, ή με μία δόση του εμβολίου J&J τους τελευταίους δύο (2) μήνες, στην περίπτωση που είναι στενές επαφές επιβεβαιωμένου κρούσματος ατόμου με το οποίο διαβιούν κάτω από την ίδια στέγη, δεν παραμένουν σε απομόνωση και συνεχίζουν κανονικά τις δραστηριότητές τους, υπό τις εξής προϋποθέσεις:

(1) χρήση μάσκας υψηλής αναπνευστικής προστασίας (N95 ή ΚΝ95 ή FFP2) ή διπλής μάσκας για δέκα (10) τουλάχιστον ημέρες από την τελευταία επαφή με το κρούσμα, και

(2) διενέργεια εργαστηριακού διαγνωστικού ελέγχου (rapid ή PCR), την 5η ημέρα μετά την τελευταία επαφή με το επιβεβαιωμένο κρούσμα.

δ) Για τα μέλη του προσωπικού που είναι εμβολιασμένα με δύο (2) δόσεις πάνω από έξι (6) μήνες χωρίς ενισχυτική δόση ή με μία δόση του εμβολίου J&J πάνω από δύο (2) μήνες χωρίς ενισχυτική δόση ή είναι μη εμβολιασμένα, στην περίπτωση που είναι στενές επαφές επιβεβαιωμένου κρούσματος ατόμου με το οποίο διαβιούν κάτω από την ίδια στέγη, παραμένουν σε απομόνωση και αποφεύγουν επαφή με άλλα άτομα για πέντε (5) ημέρες. Την 5η ημέρα υποβάλλονται σε εργαστηριακό διαγνωστικό έλεγχο (rapid ή PCR). Εφόσον το αποτέλεσμα του διαγνωστικού ελέγχου είναι αρνητικό, επιστρέφουν στις δραστηριότητές τους την 6η ημέρα, με χρήση μάσκας υψηλής αναπνευστικής προστασίας (N95 ή ΚΝ95 ή FFP2) ή διπλής μάσκας για τουλάχιστον άλλες πέντε (5) ημέρες).